ধর্মতলায় একুশে জুলাইয়ের মঞ্চে যান। সারদাকাণ্ডে জড়িত অনেক প্রভাবশালীকে খুঁজে পাবেন। আদালত কক্ষে দাঁড়িয়ে সিবিআই আধিকারিকদের লক্ষ্য করে মন্তব্য করলেন সাসপেন্ডেড তৃণমূল সাংসদ কুণাল ঘোষ। সারদা কাণ্ডে প্রভাবশালীদের গ্রেফতারের দাবিতে জেলেই  আমরণ অনশন শুরু করেছেন কুণাল। নগর দায়রা আদালতেই আগের শুনানিতে খারিজ হয়ে গেছে প্যারোলের আবেদন। এবার তাই রাজ্যসভার অধিবেশনে যোগ দিতে কুড়ি ঘণ্টার জন্য অন্তর্বর্তী জামিনের আবেদন করেছিলেন কুণাল ঘোষ। বিচারকের কাছে কুণালের আবেদন ছিল-
 ওয়েব ডেস্ক: ধর্মতলায় একুশে জুলাইয়ের মঞ্চে যান। সারদাকাণ্ডে জড়িত অনেক প্রভাবশালীকে খুঁজে পাবেন। আদালত কক্ষে দাঁড়িয়ে সিবিআই আধিকারিকদের লক্ষ্য করে মন্তব্য করলেন সাসপেন্ডেড তৃণমূল সাংসদ কুণাল ঘোষ। সারদা কাণ্ডে প্রভাবশালীদের গ্রেফতারের দাবিতে জেলেই  আমরণ অনশন শুরু করেছেন কুণাল। নগর দায়রা আদালতেই আগের শুনানিতে খারিজ হয়ে গেছে প্যারোলের আবেদন। এবার তাই রাজ্যসভার অধিবেশনে যোগ দিতে কুড়ি ঘণ্টার জন্য অন্তর্বর্তী জামিনের আবেদন করেছিলেন কুণাল ঘোষ। বিচারকের কাছে কুণালের আবেদন ছিল- মঙ্গলবার ভোর চারটে নাগাদ জেল থেকে বেরিয়ে সংসদে অধিবেশনে যোগ দিতে চাই আমি। অধিবেশন সেরে রাতের বিমানেই কলকাতায় ফিরব। অসুস্থ মায়ের সঙ্গে দেখা করে রাত বারোটার আগেই প্রেসিডেন্সি জেলে ঢুকে যাব। কার কার সঙ্গে দেখা করছি, কথা বলছি, জানতে-কুড়ি ঘণ্টাই আমার ওপর নজর রাখুক সিবিআই, রাজ্য পুলিস, কারা কর্তারা। সারদা তদন্ত গুরুত্বপূর্ণ পর্যায়ে আছে। নতুন করে তিনশোটি অ্যাকাউন্টের হদিশ মিলেছে। সেগুলি পরীক্ষার কাজ চলছে। এই অবস্থায় কুণাল ঘোষের মত প্রভাবশালীকে জামিন দেওয়া সম্ভব নয়। ফৌজদারি মামলায় রাজ্যসভার অধিবেশনে যোগ দেওয়ার জন্য প্যারোলে  মুক্তি দেওয়ার কোনও ব্যবস্থা নেই। সিবিআই আইনজীবীর এই মন্তব্যে (আদালতে রুখে দাঁড়ান কুণাল। তদন্তকারীদের উদ্দেশ্য করে বলেন- কোন প্রভাবশালীদের কথা বলছেন? কাল ধর্মতলার মঞ্চে যান। অনেক প্রভাবশালীকেই একুশে জুলাইয়ের মঞ্চে দেখতে পাবেন। সিবিআই সারদা মামলায় প্রভাবশালীদের বিরুদ্ধে কোনও ব্যবস্থা নিচ্ছে না। কেউ জেল হেফাজতের মেয়াদ  হাসপাতালে শুয়েই কাটাচ্ছেন। কেউ আবার থাকছেন পছন্দের নার্সিংহোমে। কেউ কেউ হাসপাতাল থেকেই জামিন পেয়ে গেছেন। কিন্তু আমার সঙ্গে অবিচার করা হচ্ছে। প্রেসিডেন্সি জেল কর্তপক্ষ যাতে কোনও ভাবেই যাতে তার অনশন ভাঙানোর চেষ্টা না করে সেবিষয়ে বিচারকের কাছে আবেদন করেন করেন কুণাল ঘোষ।